**Návrh na vydanie kolaudačného rozhodnutia**

1. **K návrhu na vydanie kolaudačného rozhodnutia sa podľa potreby pripojí**
2. opis a odôvodnenie vykonaných odchýlok od územného rozhodnutia a stavebného povolenia,
3. ak ide o stavbu, na ktorej geodetické činnosti zabezpečujú oprávnení geodeti a kartografi, doklad o zabezpečení spracovania výsledného operátu merania a zobrazenia predmetov skutočného vyhotovenia stavby, pri podzemných sieťach technického vybavenia ešte pred zakrytím,
4. geometrický plán podľa predpisov o katastri nehnuteľností; tento doklad sa nedoplní, ak nedošlo k zmene vonkajšieho pôdorysného ohraničenia stavby,
5. ak ide o stavbu, v ktorej bolo alebo má byť zabudované jadrové zariadenie, súhlas úradu jadrového dozoru udelený na základe posúdenia bezpečnostnej dokumentácie,
6. rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov štátnej správy,
7. ďalšie doklady, ak si ich stavebný úrad vyžiadal, napr. doklad o splnení základných požiadaviek na stavby.

**Ďalšie prílohy:**

1. doklad o zaplatení správneho poplatku
2. splnomocnenie na zastupovanie v kolaudačnom konaní (ak návrh podáva stavebník prostredníctvom svojho zástupcu)
3. fotokópia právoplatného územného rozhodnutia, ak bolo vydané
4. fotokópia právoplatného stavebného povolenia a iných právoplatných rozhodnutí súvisiacich so stavbou
5. iné (uviesť):

...................................................................................................................................................................................................................................................................................................................................................................................................................................................

**Doklady predkladané pri ústnom konaní spojenom s miestnym zisťovaním**

1. Ku kolaudačnému konaniu je potrebné v súlade s § 18 vyhlášky č. 453/2000 Z. z., *ktorou sa vykonávajú niektoré ustanovenia stavebného zákona* predložiť:
	1. doklady o vytýčení priestorovej polohy stavby *(zápis o vytýčení stavby pred zahájením stavebných prác),*
	2. doklady o výsledkoch predpísaných skúšok a meraní a o spôsobilosti prevádzkových zariadení na plynulú a bezpečnú prevádzku *(revízne správy elektroinštalácie, plynoinštalácie, zdravotechniky, vzduchotechniky, úradné skúšky/osvedčenie o úradnej skúške, ...),* ak bola vykonaná skúšobná prevádzka, jej vyhodnotenie alebo správa o výsledku komplexného vyskúšania,
	3. projektovú dokumentáciu overenú stavebným úradom v stavebnom konaní alebo pri povoľovaní zmeny stavby pred jej dokončením *(opečiatkovanú zhotoviteľom stavby),*
	4. výkresy, v ktorých sú vyznačené zmeny, ku ktorým došlo počas uskutočňovania stavby; tieto zmeny môžu byť na základe kolaudačného rozhodnutia vyznačené v projektovej dokumentácii overenej stavebným úradom v stavebnom konaní, ak konanie o nich stavebný úrad spojil s kolaudačným konaním,
	5. doklady o overení požadovaných vlastností výrobkov *(certifikáty/vyhlásenie o zhode/vyhlásenie o nemennosti parametrov použitých materiálov podľa § 43f stavebného zákona)* a ďalšie doklady určené v podmienkach stavebného povolenia,
	6. podrobnejšia dokumentácia vypracovaná ešte pred začatím stavby, ak stavebný úrad jej vypracovanie určil v podmienkach stavebného povolenia,
	7. stavebný denník.
2. Ku kolaudačnému konaniu je potrebné ďalej predložiť:
	1. zápis o odovzdaní a prevzatí stavby,
	2. geometrický plán zamerania stavby autorizačne overený autorizovaným geodetom a kartografom a úradne overený Okresným úradom Humenné, Katastrálnym odborom,
	3. potvrdenie správcu digitálnej mapy o odovzdaní geodetickej dokumentácie,
	4. osvedčenie o stave komínov,
	5. súhlas obce s uvedením malého zdroja znečistenia ovzdušia do užívania, alebo súhlas Okresného úradu Humenné, odboru starostlivosti o životné prostredie s uvedením stredného zdroja znečistenia ovzdušia,
	6. zápis o skúške tesnosti žumpy,
	7. vyjadrenie Okresného úradu Humenné (odpadové hospodárstvo), že mu bol preukázaný doklad o zneškodnení odpadov resp. doklad o odovzdaní odpadu fyzickej alebo právnickej osobe, ktorá je na túto činnosť oprávnená + jej osvedčenie na túto činnosť,
	8. doklad o vlastníctve v prípade zmeny vlastníctva počas realizácie výstavby,
	9. energetický certifikát budovy,
	10. výsledky laboratórneho rozboru, ktoré preukážu, že kvalita vody v spotrebisku spĺňa požiadavky nariadenia vlády SR č. 354/2006 Z. z.,
	11. výsledky objektívneho merania hluku, ktoré preukážu, že hluk zo všetkých vonkajších i vnútorných zdrojov nebude negatívne vplývať na vlastné a okolité chránené vnútorné prostredie podľa vyhl. MZ SR č. 549/2007 Z. z.,
	12. právoplatné rozhodnutia špeciálnych stavebných úradov o povolení užívania, ak boli vydané stavebné povolenia na komunikácie a spevnené plochy, vodné stavby,
	13. doklady o vykonaní úradnej skúšky vyhradených technických zariadení,
	14. licencie, oprávnenia a doklady o odbornej kvalifikácii zhotoviteľa stavby, stavebného dozoru/stavbyvedúceho
3. Kolaudačné rozhodnutie na „hlavnú stavbu“ môže byť vydané, ak bude zabezpečené zariadenie na hygienicky bezchybné a požiarne bezpečné ukladanie domového odpadu, bude zrealizovaný dostatočný počet parkovacích miest a sadové úpravy.

**Poznámka:**

***Rozsah uvedených dokladov môže byť podľa povahy stavby zúžený, ale i rozšírený o ďalšie doklady a údaje potrebné k vydaniu rozhodnutia. Po preskúmaní predložených dokladov môžu podľa povahy veci vyplynúť požiadavky na doplnenie ďalších údajov a dokladov.***